smcproject/ml-wiki-sentences huggingface dataset:
യോനീ വരൾച്ച , വേദനാജനകമായ ലൈംഗികബന്ധം തുടങ്ങിയവ അനുഭവപ്പെടുന്നവർ ഫാർമസി, ഓൺലൈൻ  തുടങ്ങിയ മാർഗങ്ങളിലൂടെ ലഭ്യമാകുന്ന ഏതെങ്കിലും മികച്ച ജലാംശമുള്ള കൃത്രിമ സ്നേഹകങ്ങൾ അഥവാ ലൂബ്രിക്കന്റ് ജെല്ലി (ഉദാ: കെവൈ ജെല്ലി, ഡ്യുറക്സ്, മൂഡ്സ്) ഉപയോഗിക്കുന്നത് ബന്ധപ്പെടുമ്പോൾ വേദനയും, ബുദ്ധിമുട്ടും പരിഹരിക്കാനും ലൈംഗിക ആസ്വാദനം മെച്ചപ്പെടുത്തുവാനും സഹായിക്കും.
ഒരു ഡോക്ടറുടെ നിർദേശപ്രകാരം ഈസ്ട്രജന് അടങ്ങിയ ജെല്ലി ഉപയോഗിക്കുന്നത് ഏറ്റവും ഫലപ്രദമാണ്.
ഇത്‌ യോനി ചർമത്തിന്റെ കട്ടിയും ഈർപ്പവും നിലനിർത്തുകയും രതിമൂർച്ഛ ഉണ്ടാകാനുള്ള സാധ്യത വർധിപ്പിക്കുകയും ഇടയ്ക്ക് ഉണ്ടാകാനിടയുള്ള അണുബാധ ഒഴിവാക്കുകയും ചെയ്യും.
ദീർഘനേരം ആമുഖലീലകൾ അഥവാ ഫോർപ്ലെയിൽ ഏർപ്പെടുന്നത് മേനോപോസിനു ശേഷം സ്ത്രീകളിൽ ലൈംഗിക ഉത്തേജനം ഉണ്ടാകാൻ ഒരു പരിധി വരെ സഹായിക്കും.
ഇതിന് പങ്കാളിയുമായി തുറന്ന ചർച്ച അത്യാവശ്യമാണ്.
മദ്ധ്യവയസ്ക്കരിൽ ഒരു രണ്ടാം ഹണിമൂണിന്റെ പ്രാധാന്യം ഇതിൽ നിന്ന് മനസിലാക്കാം.
ആരോഗ്യകരമായ ജീവിതശൈലി സ്വീകരിക്കുക എന്നത് മധ്യവയസ്ക്കരിലെ ലൈംഗികജീവിതത്തിന്റെ ആസ്വാദ്യത നിലനിർത്തുന്നു.
പതിവായി വ്യായാമം ചെയ്യുക, ധാരാളം പഴങ്ങളും, പച്ചക്കറികളും, പരിപ്പുവര്ഗങ്ങളും, മത്സ്യവും, മുട്ടയും മറ്റും അടങ്ങിയ പോഷകസമൃദ്ധമായ ആഹാരം കഴിക്കുക, ഭക്ഷണത്തിൽ അമിതമായ മധുരം, കൊഴുപ്പ്, ഉപ്പ്, അന്നജം, വറുത്തതും പൊരിച്ചതും എന്നിവയുടെ ഉപയോഗം കുറയ്ക്കുക, അതിമദ്യപാനം, പുകവലി എന്നിവ ഒഴിവാക്കുക, 8 മണിക്കൂർ ഉറങ്ങുക, മാനസിക സമ്മർദം കുറയ്ക്കാൻ വേണ്ടിയുള്ള നടപടികൾ എടുക്കുക, സന്തോഷം നൽകുന്ന കാര്യങ്ങൾ ചെയ്യുക തുടങ്ങിയവ ഏതു പ്രായത്തിലും ആരോഗ്യവും ചുറുചുറുക്കും രതിമൂർച്ഛയും നിലനിർത്താൻ സഹായിക്കുന്നു .
രതിമൂർച്ഛയില്ലായ്‌മ
രതിമൂർച്ഛ അനുഭവപ്പെടാത്ത അവസ്ഥയെ രതിമൂർച്ഛയില്ലായ്മ എന്ന്‌ പറയുന്നു.
ഏറ്റവും കൂടുതൽ രതിമൂർച്ഛ അനുഭവിക്കുന്നത് നോർവേ , ബ്രസീൽ തുടങ്ങിയ രാജ്യങ്ങളിലെ ആളുകളാണെന്ന് ചില സർവേകൾ പറയുന്നു.
ഇന്ത്യയിലെ 70% സ്ത്രീകൾക്കും സംഭോഗസമയത്ത് രതിമൂർച്ഛ അനുഭവപ്പെടുന്നില്ല എന്നാണ് ഒരു പഠനം തെളിയിക്കുന്നത്.
സ്ത്രീകൾ ലൈംഗികതയെപ്പറ്റി സംസാരിക്കുന്നത് മോശമായി കണക്കാക്കുക, രതിമൂർച്ഛ പുരുഷന് മാത്രമാണ് എന്ന തെറ്റിദ്ധാരണ, ലൈംഗികാസ്വാദനം പാപമാണ് എന്ന ധാരണ, ലൈംഗികപ്രശ്നങ്ങൾ ഉണ്ടായാൽ ചികിത്സ തേടാൻ മടിക്കുക, ശരിയായ ചികിത്സ സൗകര്യങ്ങൾ ലഭ്യമല്ലാതിരിക്കുക, ലൈംഗികതയെപ്പറ്റി ശാസ്ത്രീയമായ അറിവില്ലായ്മ, മതിയായ ആമുഖലീലകൾ അഥവാ ഫോർപ്ലേയുടെ കുറവ്, കൃസരി അഥവാ ഭഗശിശ്‌നിക ശരിയായ രീതിയിൽ ഉത്തേജിപ്പിക്കാതിരിക്കുക, ലൂബ്രിക്കേഷൻ കുറവ് അഥവാ യോനീ വരൾച്ച , യോനീസങ്കോചം അഥവാ വാജിനിസ്മസ്, ഹോർമോൺ വ്യതിയാനങ്ങൾ, ആർത്തവവിരാമം അഥവാ മേനോപോസ്, എൻഡോമെട്രിയോസിസ് , വേദനാജനകമായ സംഭോഗം, വിഷാദരോഗം , ലൈംഗിക താല്പര്യക്കുറവ്, പങ്കാളിയുടെ വൃത്തിക്കുറവ്, ശരീരദുർഗന്ധം, വായനാറ്റം, ചെറുപ്പത്തിലെ ലൈംഗികപീഡനം, വൈവാഹിക ബലാത്സംഗം, നിർബന്ധിച്ചുള്ള സംഭോഗം, പുരുഷന്മാരിൽ ലിംഗ ഉദ്ധാരണക്കുറവ് തുടങ്ങിയവ ഇതിന് കാരണമാണ്.
ചില രോഗങ്ങളും മരുന്നുകളും രതിമൂർച്ഛയ്ക്ക് തടസം സൃഷ്ടിക്കുന്നു.
എന്നാൽ ഇത്തരം പ്രശ്നങ്ങൾ ഡോക്ടറോട് തുറന്നു സംസാരിച്ചു പരിഹാരം തെടാവുന്നതേയുള്ളു.
ഇത് മാത്രമല്ല മാനസിക പ്രശ്നങ്ങൾ, സാമ്പത്തിക ബുദ്ധിമുട്ട്, കുടുംബപ്രശ്‌നങ്ങൾ, ഭാവിയെക്കുറിച്ചുളള ഉത്കണ്ഠ, പങ്കാളിയോടുള്ള അകൽച്ച, അമിതമായ ജോലിഭാരം, ക്ഷീണം, ലൈംഗിക ചിന്തകളുടെയും ഭാവനയുടെയും അഭാവം എന്നിവയെല്ലാം രതിമൂർച്ഛയ്ക്ക് തടസമാണെന്ന് പഠനങ്ങൾ പറയുന്നു .
ആർത്തവവിരാമവും രതിമൂർച്ഛയും
ധാരാളം സ്ത്രീകൾ ആർത്തവം നിലച്ചതിന് ശേഷവും സന്തോഷകരമായ ലൈംഗികജീവിതം നയിക്കാറുണ്ട് എന്ന് പഠനങ്ങൾ തെളിയിക്കുന്നു.
എന്നാൽ ഈ കാലഘട്ടത്തിൽ ഉണ്ടാകുന്ന ചില ശാരീരിക മാറ്റങ്ങൾ സ്ത്രീ ലൈംഗികതയെ, രതിമൂർച്ഛയെ സാരമായി ബാധിക്കാറുണ്ട്.
45 അല്ലെങ്കിൽ 55 വയസിന് ശേഷം ആർത്തവം നിലയ്ക്കുന്നതോടെ സ്ത്രീകളുടെ ശരീരത്തിലെ ഈസ്ട്രജൻ, പ്രൊജസ്റ്റിറോൺ, ടെസ്‌റ്റോസ്റ്റിറോൺ തുടങ്ങിയ ഹോർമോണുകളുടെ അളവ് താഴുന്നു.
ഇക്കരണത്താൽ യോനിയിൽ നനവ് നൽകുന്ന ബർത്തോലിൻ ഗ്രൻഥിയുടെ പ്രവർത്തനം കുറയുക, യോനി ഭാഗത്തേക്ക്‌ രക്തയോട്ടം കുറയുക, അതുമൂലം യോനീ വരൾച്ച അനുഭവപ്പെടുക (വാജിനൽ ഡ്രൈനസ്), യോനിചർമ്മത്തിന്റെ കട്ടി കുറയുക, ചിലപ്പോൾ അണുബാധ തുടങ്ങിയവ ഉണ്ടാകാം.
ഇക്കാരണത്താൽ ലൈംഗികബന്ധം വേദനയോ, ബുദ്ധിമുട്ടോ ഉള്ളതും, യോനിയിൽ ചെറിയ മുറിവുകൾ, പോറലുകൾ എന്നിവ ഉണ്ടാകാനും, രതിമൂർച്ഛ ഇല്ലാതാകാനും കാരണമാകാം.
തന്മൂലം വേദനാജനകമായ ലൈംഗികബന്ധം മൂലം പല സ്ത്രീകളും സംഭോഗത്തോട് വെറുപ്പും വിരക്തിയും കാണിക്കാറുണ്ട്.
ഹോർമോൺ കുറവ് മൂലം ചിലരിൽ ലൈംഗിക താല്പര്യക്കുറവും ഉണ്ടാകാം.
പല സ്ത്രീകളും അവരുടെ ഭർത്താക്കന്മാരോ പങ്കാളികളോ ഇതേപറ്റി ശരിയായ അറിവ് ഉള്ളവരല്ല.
മടിയോ ലജ്ജയോ വിചാരിച്ചു ഇക്കാര്യങ്ങൾ ആരോഗ്യ വിദഗ്ദരോട് പോലും ചർച്ച ചെയ്യാതെ മറച്ചു വെക്കുന്നത് പലരുടെയും ജീവിതത്തെ തന്നെ മോശമായി ബാധിക്കാറുണ്ട്.
എന്നാൽ ഇതിന് ഏറ്റവും ലളിതവും, ശാസ്ത്രീയവുമായ പലതരം ചികിത്സകൾ ഇന്ന് ലഭ്യമാണ്.
യോനീ വരൾച്ച അനുഭവപ്പെടുന്ന സ്ത്രീകൾ ബന്ധപ്പെടുമ്പോൾ കഴിവതും ഒരു മികച്ച ലൂബ്രിക്കന്റ് ജെല്ലി ( കൃത്രിമ സ്നേഹകങ്ങൾ ), വജൈനൽ മൊയിസ്ച്ചറൈസറുകൾ തുടങ്ങിയവ ഉപയോഗിക്കണം.
ഇത്  വരൾച്ചയും, വേദനയും പരിഹരിക്കുക മാത്രമല്ല സുഖകരമായ സംഭോഗത്തിന് സഹായിക്കുകയും ചെയ്യുന്നു.
ഫാർമസികളിലും സൂപ്പർമാർക്കറ്റുകളിലും ഓൺലൈൻ വഴിയും ഇന്ന് ഗുണമേന്മയുള്ള ലുബ്രിക്കന്റുകൾ ലഭ്യമാണ് (ഉദാ: കെവൈ ജെല്ലി, ഡ്യൂറക്സ് തുടങ്ങിയവ).
ഒരു ഡോക്ടറുടെ നിർദേശപ്രകാരം ഈസ്ട്രജൻ അടങ്ങിയ ജൽ അല്ലെങ്കിൽ ക്രീം ഉപയോഗിക്കുന്നത് ആർത്തവം നിലച്ചവർക്കുള്ള ഏറ്റവും ഫലപ്രദമായ ചികിത്സ ആണ്.
ഇതിനെ 'വാജിനൽ ഈസ്ട്രജൻ തെറാപ്പി' എന്ന് പറയുന്നു.
ഇത് യോനീചർമത്തിന്റെ കട്ടി വർധിക്കാനും, യോനിയുടെ സ്വഭാവികമായ ഈർപ്പം നിലനിർത്താനും, ഇടയ്ക്ക് ഉണ്ടാകുന്ന അണുബാധ തടയുവാനും, രതിമൂർച്ഛ അനുഭവപ്പെടാനും ഗുണകരമാണ്.
ഇത് ലൈംഗിക വിരക്തി പരിഹരിക്കുകയും താല്പര്യം മെച്ചപ്പെടുത്തുകയും ചെയ്യുന്നു.
ലൂബ്രിക്കേഷന് വേണ്ടി സസ്യ എണ്ണകൾ, വാസലിൻ, ബേബി ഓയിൽ തുടങ്ങിയവ ഉപയോഗിക്കുന്നത് അണുബാധയ്ക്കുള്ള സാധ്യത വർധിപ്പിക്കും എന്നതിനാൽ ഒഴിവാക്കണം.
ദീർഘനേരം ആമുഖലീലകൾ ( ബാഹ്യകേളി ) അഥവാ ഫോർപ്ലേയിൽ (Foreplay) ശരിയായ ഉത്തേജനത്തിന് അനിവാര്യമാണ്.
യോനിയിലെ അണുബാധ, വജൈനിസ്മസ് അഥവാ യോനീസങ്കോചം , വൾവോഡയനിയ, എൻഡോമെട്രിയോസിസ് , ഗർഭാശയ മുഴകൾ, ഗർഭാശയ കാൻസർ, മലബന്ധം, ബാഹ്യകേളിയുടെ കുറവ്,  ലൈംഗിക ഉത്തേജനക്കുറവ്, യോനീ വരൾച്ച , പ്രമേഹം തുടങ്ങിയ പ്രശ്നങ്ങൾ ഉള്ളവർക്ക് ലൈംഗികമായി ബന്ധപ്പെടുമ്പോൾ വേദനയും ബുദ്ധിമുട്ടും ഉണ്ടാകാറുണ്ട്, എന്നതിനാൽ അത്തരം രോഗങ്ങൾ ഇല്ല എന്ന് ഉറപ്പ് വരുത്താൻ ആവശ്യമായ പരിശോധനകളും സ്വീകരിക്കേണ്ടതുണ്ട്.
ഒരു ഗൈനക്കോളജിസ്റ്റിന്റെ നേതൃത്വത്തിൽ ഹോർമോൺ റീപ്ലേസ്‌മെന്റ് തെറാപ്പി (HRT) മേനോപോസിന്റെ ബുദ്ധിമുട്ടുകളെ അകറ്റും.
പതിവായ ലൈംഗികബന്ധം, കെഗൽ വ്യായാമം എന്നിവ യോനിയുടെ ആകൃതിയും ഈർപ്പവും നിലനിർത്തുകയും, വസ്തി പ്രദേശത്തെ മസിലുകളുടെ ബലവും രക്തയോട്ടവും വർധിപ്പിക്കുകയും അജിതേന്ദ്രിയം ഉണ്ടാകാനുള്ള സാധ്യത കുറക്കുകയും രതിമൂർച്ഛ ഉണ്ടാകാനുള്ള സാധ്യത വർധിപ്പിക്കുകയും ചെയ്യുന്നു.
വൈബ്രേറ്റർ
വൈബ്രേറ്റർ (Vibrator) എന്നാൽ വൈബ്രേറ്റ് ചെയ്യാൻ കഴിവുള്ള സ്ത്രീകൾക്ക് രതിമൂർച്ഛ അനുഭവപ്പെടാൻ  സഹായകരമായ ഒരു ഉപകരണമാണിത്.
ഹിസ്റ്റീരിയ പോലെയുള്ള രോഗാവസ്ഥയുടെ ചികിത്സയിൽ ഇവ ഉപയോഗപ്പെടുത്തി വരുന്നു.
രതിമൂർച്ഛ അനുഭവപ്പെടാൻ ബുദ്ധിമുട്ടുന്ന സ്ത്രീകൾക്ക് ഡോക്ടർമാരും സെക്സ് തെറാപിസ്റ്റുകളും ഈ ഉപകരണം ശുപാർശ ചെയ്തു കാണുന്നു.
ഇത് പങ്കാളികൾക്ക്, പ്രത്യേകിച്ച് സ്ത്രീകൾക്ക് സന്തോഷകരവും സംതൃപ്തികരവുമായ രതിമൂർച്ഛ  കൈവരിക്കാൻ സഹായിക്കുന്നു.
ഉപയോഗിക്കുന്ന രീതിയും ലളിതമാണ്.
* രതിമൂർച്ഛയില്ലായ്മ
* യോനീസങ്കോചം
* യോനീ വരൾച്ച
* രതിസലിലം
* വജൈനിസ്മസ്
* ആർത്തവവിരാമവും ലൈംഗികതയും
* പ്രമേഹവും ലൈംഗിക പ്രശ്നങ്ങളും
* കൃത്രിമ സ്നേഹകങ്ങൾ
* ഉദ്ധാരണശേഷിക്കുറവ്
* ബാഹ്യകേളി
* വേദനാജനകമായ ലൈംഗികബന്ധം
* സ്ത്രീ ലൈംഗിക ഉത്തേജന വൈകല്യം
* വാർദ്ധക്യത്തിലെ ലൈംഗികത
* ലൈംഗികബന്ധം അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ കുറിപ്പുകൾ Men's Health: Male Orgasm Net Doctor: Female Orgasm The Science of Orgasm, by Barry R. Komisarak, Carlos Beyer-Flores, Beverly Whipple World Orgasm Project attempts to document and blog orgasms from people all over the world.
സ്ത്രീകളിൽ രതിസലിലം അഥവാ ലൂബ്രിക്കേഷന്റെ അഭാവത്തെ യോനി വരൾച്ച എന്ന് പറയുന്നു.
ഇംഗ്ലീഷിൽ  വാജിനൽ ഡ്രൈനെസ് (Vaginal dryness)  അഥവാ വജൈനൽ ഡ്രൈനസ് എന്നറിയപ്പെടുന്നു.
ലൈംഗിക ആസ്വാദനത്തെ തടയുന്നതും, സ്ത്രീകൾക്ക് ലൈംഗികബന്ധം വേദനാജനകമാക്കുന്നതും, യോനിയിൽ മുറിവുകളോ അണുബാധയോ ചൊറിച്ചിലോ ഉണ്ടാകുവാനുള്ള സാധ്യത വർധിപ്പിക്കുന്നതും, പുരുഷന് ബുദ്ധിമുട്ട് ഉണ്ടാക്കുന്നതുമായ ഒരു ആരോഗ്യ പ്രശ്നമാണ് യോനീ വരൾച്ച.
പല സ്ത്രീകളും ഇത് പങ്കാളിയോടോ ഡോക്ടറോടോ പോലും തുറന്നു ചർച്ച ചെയ്യാതെ സഹിക്കാറാണ് പതിവ് എന്ന്‌ വിദഗ്ദർ ചൂണ്ടിക്കാട്ടുന്നു.
ഈ അവസ്ഥയിൽ ലൈംഗികബന്ധം നടന്നാൽ ഘർഷണം മൂലം ഇരുവർക്കും പ്രത്യേകിച്ച് സ്ത്രീകൾക്ക് കടുത്ത വേദന ഉള്ളതും ( വേദനാജനകമായ ലൈംഗികബന്ധം ), പുരുഷന് ലിംഗപ്രവേശനം ബുദ്ധിമുട്ടേറിയതാകാനും സാധ്യതയുണ്ട്.
ഇത്തരക്കാർക്ക് രതിമൂർച്ഛയും സംതൃപ്തിയും ഉണ്ടാകാൻ സാധ്യത കുറവാണ്.
ഇത് സ്ത്രീക്ക് ലൈംഗിക താല്പര്യക്കുറവ് ഉണ്ടാകുവാനും, ചിലപ്പോൾ യോനീസങ്കോചം (vaginismus) ഉണ്ടാകുവാനും പങ്കാളിയോട് വിരോധത്തിനും ഇടയാക്കുന്നു.
ശാസ്ത്രീയ ലൈംഗിക വിദ്യാഭ്യാസത്തിന്റെ അഭാവത്തിൽ ഇത്തരം പ്രശ്നങ്ങൾ തിരിച്ചറിയാൻ പോലും പലർക്കും സാധിക്കുന്നില്ല എന്നതാണ് വസ്തുത.
അത് പല ഘടകങ്ങളെ ആശ്രയിച്ചിരിക്കുന്നു.
പൊതുവേ ഈസ്ട്രജൻ ഹോർമോണിന്റെ കുറവാണ് യോനി വരൾച്ച ഉണ്ടാകാൻ പ്രധാന കാരണം.
ഈസ്ട്രജൻ എന്ന സ്ത്രീ ഹോർമോണിന്റെ പ്രവർത്തന ഫലമായാണ്  യോനിയിൽ നനവും വഴുവഴുപ്പും ഉണ്ടാകുന്നത്.
സാധാരണ ഗതിയിൽ ജീവിതത്തിന്റെ മൂന്ന് ഘട്ടങ്ങളിലാണ് സ്ത്രീകളിൽ യോനി വരൾച്ച ഉണ്ടാകാറുള്ളത്.
ആർത്തവവിരാമത്തിനും അതിന് ശേഷവുമുള്ള കാലങ്ങളിൽ, പ്രസവശേഷം മുലയൂട്ടുന്ന മാസങ്ങളിൽ, ആർത്തവചക്രവുമായി ബന്ധപ്പെട്ട് എന്നിങ്ങനെ മൂന്ന് ഘട്ടങ്ങളിൽ സ്ത്രീകളിൽ ഇത്‌ സാധാരണമാണ്.
കൂടാതെ പ്രമേഹം , അമിത കൊളസ്ട്രോൾ തുടങ്ങിയ രോഗങ്ങൾ ഉള്ളവർക്കും ഉത്തേജനക്കുറവും യോനിയിൽ വരൾച്ചയും ഉണ്ടാകാം.
ഒന്നാമതായി ആർത്തവവിരാമം എന്ന ഘട്ടത്തിലെത്തിയ (Menopause) സ്ത്രീകളിലാണ് ഈ അവസ്ഥ ഏറ്റവും കൂടുതൽ കാണപ്പെടുന്നത്.
പൊതുവേ 45 മുതൽ 55 വയസ് പിന്നിട്ട സ്ത്രീകളിലാണ് ഇത് ഉണ്ടാകാറുള്ളത്.
യോനിവരൾച്ചയും വേദനയും കാരണം പല മധ്യവയസ്ക്കരും, പ്രായമായ സ്ത്രീകളും ലൈംഗിക വിരക്തി പ്രകടിപ്പിക്കാറുണ്ട്.
രണ്ടാമതായി പ്രസവത്തിന് ശേഷം കുട്ടിക്ക് മുലയൂട്ടുന്ന കാലങ്ങളിൽ ഹോർമോൺ വ്യതിയാനം മൂലം ഇങ്ങനെ സംഭവിക്കാം.
മൂന്നാമത്തേത് ആർത്തവ ചക്രവുമായി ബന്ധപെട്ടു കിടക്കുന്നു.
ആർത്തവത്തിന് ശേഷം ഓവുലേഷന് മുൻപായി വരുന്ന കുറച്ചു ദിവസങ്ങളിൽ യോനിയിൽ ലൂബ്രിക്കേഷൻ കുറയാൻ സാധ്യതയുണ്ട്.
കൂടാതെ ഇതിന് ശാരീരികവും മാനസികവുമായ പല കാരണങ്ങൾ ഉണ്ട്.
യുവതികളിൽ ആമുഖലീല അഥവാ ഫോർപ്ലേയുടെ ( ബാഹ്യകേളി ) കുറവ് മൂലമാണ് പ്രധാനമായും യോനി വരൾച്ച ഉണ്ടാകുന്നത്.
ഇത്തരം ആളുകൾ ആവശ്യത്തിന് സമയം ആമുഖലീലകൾ ആസ്വദിച്ചെങ്കിൽ മാത്രമേ യോനിയിൽ നനവും ഉത്തേജനവും ഉണ്ടാവുകയുള്ളൂ.
ആരോഗ്യ പ്രശ്നങ്ങൾ മൂലവും ഇത്‌ സംഭവിക്കാം.
ഹോർമോൺ അസന്തുലിതാവസ്ഥ, യോനിയിലെ അണുബാധ, പ്രമേഹം , മലബന്ധം, ഓവറി നീക്കം ചെയ്യൽ, തൈറോയ്ഡ് പ്രശ്നങ്ങൾ, ഗര്ഭനിരോധന ഗുളികകൾ, കാൻസർ ചികിസയായ കീമോതെറാപ്പി, ചില മരുന്നുകൾ, ആവശ്യത്തിന് വെള്ളം കുടിക്കാതിരിക്കുക, നിർജലീകരണം, ഗർഭാശയ മുഴകൾ തുടങ്ങിയ സ്ത്രീരോഗങ്ങൾ എന്നിവയൊക്കെ കാരണം യോനിവരൾച്ച ഉണ്ടാകാം.
മാനസിക കാരണങ്ങളിൽ വിഷാദം, വാജിനിസ്മസ് അഥവാ യോനീസങ്കോചം , നിർബന്ധിച്ചുള്ള ലൈംഗികബന്ധം, ബലാത്സംഗം , പങ്കാളിയോടുള്ള താല്പര്യക്കുറവ്, ലൈംഗികതയോടുള്ള വെറുപ്പ്, സ്ട്രെസ്, പങ്കാളിയുടെ ശുചിത്വക്കുറവ്, വായ്നാറ്റം തുടങ്ങിയ പലവിധ കാരണങ്ങൾ ലൂബ്രിക്കേഷനെ മോശമായി ബാധിച്ചേക്കാം.
രതിജലത്തിന്റെ അഭാവത്തിൽ ലൈംഗിക ബന്ധത്തിലേർപ്പെടുമ്പോൾ ജനനേന്ദ്രിയങ്ങളിൽ ഉണ്ടാകുന്ന പോറലുകളിലൂടെ എയ്‌ഡ്‌സ്‌ മുതലായ  സുരക്ഷിതമല്ലാത്ത ലൈംഗികബന്ധത്തിലൂടെ പകരുന്ന രോഗങ്ങൾ (STDs) പെട്ടെന്ന് പകരാൻ സാധ്യതയുണ്ട്.
ഇക്കാര്യങ്ങളിൽ ശാസ്ത്രീയമായ ബോധവൽക്കരണത്തിന്റെ അഭാവം, അറിവില്ലായ്മ എന്നിവ ഒരു പ്രശ്നമാകാറുണ്ട്.
യോനിവരൾച്ച ഉള്ളവർ ഒരു ഡോക്ടറെ കണ്ടു ശരിയായ ചികിത്സ എടുക്കുന്നത് തന്നെയാണ് ഏറ്റവും നല്ലത്.
എന്നാൽ പലപ്പോഴും ഇക്കാര്യങ്ങൾ ആരോഗ്യ പ്രവർത്തകരോട് പോലും തുറന്നു ചർച്ച ചെയ്യാൻ പലരും മടിക്കുന്നു.
ഇത്‌ പലപ്പോഴും ബന്ധങ്ങൾ വഷളാകുന്ന ഒരവസ്ഥയിലേക്ക് കാര്യങ്ങളെ എത്തിക്കാറുണ്ട്.
ഇന്ന്‌ ഫാർമസികളിലും ഓൺലൈനിലും സൂപ്പർമാർക്കറ്റുകളിലും മറ്റും ലഭ്യമായ ഗുണമേന്മയുള്ള ലൂബ്രിക്കന്റ് ജെല്ലി അഥവാ കൃത്രിമ സ്നേഹകങ്ങൾ , ആർത്തവം നിലച്ചവർക്ക് ഈസ്ട്രജൻ ഹോർമോൺ അടങ്ങിയ മികച്ച ജെല്ലുകൾ, ക്രീമുകൾ, വജൈനൽ മൊയിസ്ച്ചറൈസറുകൾ എന്നിവ ഉപയോഗിച്ച് ഈ പ്രശ്നം മറികടക്കാവുന്നതാണ്.
കെവൈ ജെല്ലി, ഡ്യൂറെക്സ്, മൂഡ്സ് തുടങ്ങിയ ലൂബ്രിക്കന്റ് ഇന്ന് വിപണിയിൽ ലഭ്യമാണ്.
ഫംഗൽ, യീസ്റ്റ് ഇൻഫെക്ഷൻ അടക്കമുള്ള അണുബാധ അനുഭവപ്പെടാൻ സാധ്യത ഉള്ളവർ സസ്യ എണ്ണകൾ ഒഴിവാക്കുന്നതാണ് നല്ലത്.
കോഴിക്കോട് ജില്ലയിലെ ഒരു കുടിയേറ്റ മലയോര ഗ്രാമമാണ്‌ കോടഞ്ചേരി .
താമരശ്ശേരി , തിരുവമ്പാടി , നെല്ലിപ്പൊയിൽ,  പുതുപ്പാടി  എന്നിവയാണ് അടുത്തുള്ള ഗ്രാമങ്ങൾ.
തിരുവമ്പാടി നിയോജകമണ്ഡലത്തിന്റെ ഭാഗമാണ്.
2001 ഇന്ത്യയിലെ ജനസംഖ്യാ കണക്ക് പ്രകാരം ജനസംഖ്യയിൽ 9233 പുരുഷന്മാരും 9228 സ്ത്രീകളുമാണുള്ളത്.
സെന്റ് മേരീസ് പള്ളി, സെന്റ് ജോസഫ് എച്ച്എസ്എസ് സ്കൂൾ എന്നിവ നഗര ഹൃദയത്തിലാണ് സ്ഥിതി ചെയ്യുന്നത്.
റബ്ബർ,  കുരുമുളക്, ഇഞ്ചി, മറ്റു  സുഗന്ധവ്യഞ്ജനങ്ങലും ഇവിടെ കൃഷി ചെയ്യുന്നു .
കോടഞ്ചേരി ടൗണിൽ 10 km അകലെ   തുഷാരിഗിരി വെള്ളച്ചാട്ടം  സ്ഥിതി ചെയ്യുന്നു.
സംസ്കാരവും ആളുകളും
ജനസംഖ്യ വൈവിദ്ധ്യമാണെങ്കിലും ക്രിസ്ത്യാനികളുടെ പ്രധാന കേന്ദ്രമാണ് കോടഞ്ചേരി.
കോട്ടയത്തിന്റെ വിവിധ ഭാഗങ്ങളിൽ നിന്നും കുടിയേറിപ്പാർത്തതു കൊണ്ട് ഒരു ചെറിയ കോട്ടയം എന്നറിയപ്പെടുന്നു.
ഫലഭൂയിഷ്ഠമായ മണ്ണ് തേടുന്ന കഠിനാധ്വാനികളുടെ കർത്തവ്യങ്ങളുടെ പോരാട്ടവും പ്രതിരോധവുമാണ് കൊടഞ്ചേരിയുടെ ചരിത്രം.
കനോത്തടുത്തുള്ള അമ്പലക്കുന്ന് എന്ന സ്ഥലത്താണ് ആദ്യ പള്ളി ആരംഭിച്ചത്.
ജനസംഖ്യ വർദ്ധിച്ചതോടെ, അമ്പലപ്പടിയിൽ  സൗകര്യമൊരുക്കി, പിന്നീട് കോടഞ്ചേരി  എൽ.പി. സ്കൂൾ സ്ഥിതി ചെയ്യുന്ന അങ്ങാടിയിലേക്ക് മാറ്റി .
മലബാർ മേഖലയിലെ ഏറ്റവും മനോഹരമായ വെള്ളച്ചാട്ടങ്ങളിൽ ഒന്നാണ് തുഷാരഗിരി.
മലബാറിലെ പ്രധാന വിനോദസഞ്ചാരകേന്ദ്രമായി ഇതിനെ കണക്കാക്കുന്നു.
കാടിന്റെ മധ്യത്തിൽ അഞ്ച് വെള്ളച്ചാട്ടങ്ങളും ഉണ്ട്.
"തുഷാരഗിരി" അക്ഷരാർത്ഥത്തിൽ "മഞ്ഞ് മൂടിയ മലകൾ" എന്നാണ് അർത്ഥമാക്കുന്നത്.
മർകസ് നോളജ് സിറ്റിയും പ്രധാന ആകർഷണ കേന്ദ്രമാണ്.
വിദ്യാഭ്യാസം, വിനോദം, ഇകോ ടൂറിസം, ആരോഗ്യം തുടങ്ങിയ മേഖലകളിൽ ഫോകസ് ചെയ്യുന്ന ഒരു ബഹുമുഖ ടൗൺഷിപ്പാണ് നോളജ് സിറ്റി.
വിദ്യാഭ്യാസം സർക്കാർ  കോളേജ് കൊടഞ്ചേരി സെന്റ് ജോസഫ് ഹയർസെക്കൻഡറി സ്കൂൾ സെന്റ് മേരിയുടെ ഇംഗ്ലീഷ് മീഡിയം സ്കൂൾ കൊഡഞ്ചേരി.
(സിബിഎസ്ഇ) സെന്റ് ജോർജസ് ഹയർ സെക്കന്ററി സ്കൂൾ ജി.യു.പി സ്കൂൾ െചെമ്പുകടവ് മർകസ് നോളജ് സിറ്റി.
ജാമിഉൽ ഫുതൂഹ്.
St. Antony's H.S kannoth ഗതാഗതം
പടിഞ്ഞാറ് കോഴിക്കോട് നഗരവും കിഴക്ക് ഭാഗത്തെ താമരശ്ശേരി ടൗണും ഇന്ത്യയിലെ മറ്റു ഭാഗങ്ങളുമായി ബന്ധിപ്പിക്കുന്നതാണ്.
ദേശീയപാത നമ്പർ 66 കോഴിക്കോട് വഴിയും, വടക്കൻ പരവതാന ഗോവയുമായും മുംബൈയിലേക്കും ബന്ധിപ്പിക്കുന്നു.
കിഴക്കൻ ദേശീയപാത 5 ൽ അടിവാരത്തിനുകീഴിൽ കൽപറ്റ , മൈസൂർ , ബാംഗ്ലൂർ എന്നിവിടങ്ങളുമായി ബന്ധിപ്പിക്കുന്നു.
ഏറ്റവും അടുത്തുള്ള റെയിൽവേ സ്റ്റേഷൻ കോഴിക്കോട് ആണ്.
ചിത്രശാല താന്നി മുത്തശ്ശി തുഷാരഗിരിയിലെ ഈരാറ്റുമുക്ക് വെള്ളച്ചാട്ടം
ബാഹ്യകേളി ഈ ലേഖനവും രതിലീല എന്ന താളുമായി ലയിപ്പിക്കാൻ നിർദ്ദേശിച്ചിരിക്കുന്നു.
( സംവാദം ) ഇംഗ്ലീഷ് വിലാസം https://ml.wikipedia.org/wiki/Foreplay വിക്കിപീഡിയ സെൻസർ ചെയ്തിട്ടില്ല .
മാർട്ടിൻ വാൻ മെയിലിന്റെ പ്രിന്റ് ഫ്രാൻസിയോൺ 15 - ദമ്പതികൾ പുറത്ത് ബാഹ്യകേളിയിൽ ഏർപ്പെടുന്നതായി ചിത്രീകരിക്കുന്നു.
മനുഷ്യരുടെ ലൈംഗികതയിലെ ഒഴിച്ചുകൂടാനാകാത്ത ഒരു ഘട്ടമാണ് ബാഹ്യകേളി അഥവാ ആമുഖലീല .
മുഖ്യമായും ഇത് രണ്ട്‌ രീതിയിൽ കാണപ്പെടുന്നു.
ലൈംഗികബന്ധത്തിന് മുൻപും അതിന് ശേഷവും.
"ഫോർപ്ലേ (Foreplay)" എന്ന പ്രസിദ്ധമായ ഇംഗ്ലീഷ് വാക്ക് കൊണ്ടുദ്ദേശിക്കുന്നത് ഇതാണ്.
വേഴ്ചയ്ക്ക് ശേഷമുള്ളവയെ സംഭോഗശേഷലീലകൾ അഥവാ " ആഫ്റ്റർ പ്ലേ" എന്ന് പറയുന്നു.
ഇണയിൽ പരമാവധി ലൈംഗിക ഉത്തേജനമുണ്ടാക്കി   സംഭോഗത്തിന് തയ്യാറാക്കുന്ന മാനസികവും ശാരീരികവുമായ പ്രവൃത്തിയാണ് സംഭോഗപൂർവ ബാഹ്യകേളി അഥവാ രതിപൂർവലീലകൾ എന്നൊക്കെ അറിയപ്പെടുന്നത് .
ഇതൊരു സ്നേഹപ്രകടനം കൂടിയാണ്‌.
അതിനാൽ സെക്സ് എന്നതിലുപരിയായി ' ലവ് മേക്കിങ് ' എന്ന ആംഗലേയപദം ഇവിടെ കുറേക്കൂടി അർത്ഥവത്താണ് എന്ന് പറയപ്പെടുന്നു.
ലൈംഗിക ബന്ധത്തിനുള്ള തയ്യാറെടുപ്പ്, രതിമൂർച്ഛയിലേക്കുള്ള പ്രവേശന കവാടം എന്നൊക്കെ ബാഹ്യകേളിയെപ്പറ്റി പറയാറുണ്ട്.
ഇതുകൊണ്ട് മാത്രം രതിമൂർച്ഛ (Orgasm)  അനുഭവപ്പെടുന്ന ആളുകളുണ്ട്.
ലിംഗയോനി ബന്ധമില്ലാതെ ഇതുമാത്രം ഇഷ്ടപ്പെടുന്ന ആളുകളുമുണ്ട്.
ഇതുകൊണ്ട്  സ്ത്രീ  ഗർഭം ധരിക്കാനുള്ള സാധ്യത ഇല്ലാതാകുന്നു എന്ന മെച്ചവുമുണ്ട്.
സ്ത്രീകൾ മാത്രമല്ല പുരുഷന്മാരും ലിംഗ-ലൈംഗിക ന്യൂനപക്ഷങ്ങളിൽ പെട്ടവരും ഇത് ഇഷ്ടപ്പെടുന്നു.
മാസ്റ്റേഴ്സ് ആൻഡ് ജോൺസൻ പോലെയുള്ള ലൈംഗികവിദഗ്ദർ ഇതേപ്പറ്റി ധാരാളം പഠനങ്ങൾ നടത്തിയിട്ടുണ്ട്.
സംഭോഗമില്ലാത്ത ലൈംഗികബന്ധം എന്നവർ ഇതിനെ വിശേഷിപ്പിച്ചിട്ടുണ്ട്.
ഇതേപറ്റി ധാരാളം പുസ്തകങ്ങൾ ഇന്ന് ലഭ്യമാണ്.
വാത്സ്യായന മഹര്ഷിയാൽ രചിക്കപ്പെട്ട കാമസൂത്രം ഇതേപറ്റി സവിസ്തരം പ്രതിപാദിക്കുന്നുണ്ട്.
തുറന്ന ആശയവിനിമയം
ആമുഖ ലീലകളുമായി ബന്ധപെട്ടു നിങ്ങൾ ആഗ്രഹിക്കുന്ന കാര്യങ്ങളെക്കുറിച്ചും മുൻഗണനകളെക്കുറിച്ചും ഏതെങ്കിലും ആശങ്കകളെക്കുറിച്ചും നിങ്ങളുടെ പങ്കാളിയുമായി തുറന്ന് സംസാരിക്കുക എന്നത് അതി പ്രധാനമാണ്.
നല്ല ആശയവിനിമയം പരസ്പരം ആവശ്യങ്ങൾ മനസ്സിലാക്കാൻ കാരണമാകും.
ഇക്കാര്യത്തിൽ ലജ്ജയോ മടിയോ വിചാരിക്കേണ്ട കാര്യമില്ല.
കട്ടിലിന്റെ സ്ഥാനം ഒന്ന് മാറ്റി ഇടുന്നതോ, വീട്ടിലെ മറ്റേതെങ്കിലും സ്ഥലത്ത് വച്ചോ ബാഹ്യകേളികൾ ആസ്വദിക്കുന്നത് പരീക്ഷിക്കാം .
ആമുഖലീലകളും ലൂബ്രിക്കേഷനും
ചില പുരുഷൻമാർ ശക്തി തെളിയിക്കാനെന്ന രീതിയിൽ തിടുക്കപ്പെട്ടു, ആക്രമണോത്സുകതയോടെ നടത്തുന്ന ലൈംഗികബന്ധം സ്ത്രീയുടെ യഥാർത്ഥ ആസ്വാദനത്തെ തന്നെ തകർക്കുകയും ലൈംഗികത പീഡനതുല്യമായി അനുഭവപ്പെടുകയും ആ വ്യക്തിയുടെ ശീഘ്രസ്ഖലനത്തിൽ അവസാനിക്കുകയും ചെയ്യാറുണ്ട്.
യോനിയിൽ ശരിയായ ലൈംഗിക ഉത്തേജനം, ലൂബ്രിക്കേഷൻ ( രതിസലിലം ) തുടങ്ങിയവ ഉണ്ടാകാതെ ലൈംഗികബന്ധത്തിന് ശ്രമിക്കുക ആണെങ്കിൽ അത്‌ സ്ത്രീക്ക് വേദനയും പുരുഷന് ബുദ്ധിമുട്ടും ഉണ്ടാക്കിയേക്കാം.
ഇത് ലൈംഗികജീവിതത്തിന്റെ ആസ്വാദ്യത കുറയ്ക്കുകയും പങ്കാളിയുടെ താല്പര്യത്തെ കെടുത്തിക്കളയുകയും ചെയ്യുന്നു.
എന്നാൽ കുറഞ്ഞത് ഇരുപത് മിനിറ്റ് നേരമെങ്കിലും ആമുഖലീലകൾ അഥവാ ഫോർപ്ലേ ചെയ്യുകയാണെങ്കിൽ യോനിയിൽ നനവ് അഥവാ ലൂബ്രിക്കേഷൻ ഉണ്ടാവുകയും ഇത് വേദനരഹിതവും സുഖകരവുമായ ലൈംഗികബന്ധത്തിന് സഹായിക്കുകയും ചെയ്യുന്നു.
ആർത്തവവിരാമം (Menopause) എന്ന ഘട്ടത്തിൽ എത്തിയ 45 അല്ലെങ്കിൽ 50 വയസ് പിന്നിട്ട സ്ത്രീകളിൽ ഇത് ഏറെ പ്രധാനമാണ്.
കാരണം ഈസ്ട്രജൻ ഹോർമോണിന്റെ കുറവ് കാരണം യോനീ വരൾച്ചയും ലൈംഗിക ബന്ധത്തിൽ വേദനയോ ബുദ്ധിമുട്ടോ ഉണ്ടാകും എന്നുള്ളത് തന്നെ.
മധുരസംഭാഷണം, ഹണിമൂൺ യാത്രകൾ, ചുംബനം , ആലിംഗനം, തഴുകൽ, തലോടൽ, ലാളന, ഒരുമിച്ചുള്ള കുളി, വദനസുരതം എന്നിവ ബാഹ്യകേളിയിൽ പെടുന്നു.
എണ്ണയും മറ്റും ഉപയോഗിച്ച് മസാജ് കൊണ്ടുള്ള സുഖകരമായ മസാജ് ഫോർപ്ലേയുടെ ഭാഗമായി ഉപയോഗപ്പെടുത്താം.
ഇണയുടെ ശിരസ്സ്, ചുണ്ട്, ചെവി, കഴുത്ത്, മാറിടം തുടങ്ങി കാൽപ്പാദങ്ങൾ വരെയുള്ള ശരീര ഭാഗങ്ങളിൽ ചുംബിക്കുന്നതും ലാളിക്കുന്നതും ഫോർപ്ലേയുടെ ഭാഗമാണ്.
വയറിന്റെ ഇരുവശം, നിതംബം, തുട, മുട്ടിന്റെ പിൻഭാഗം തുടങ്ങി ശരീരത്തിലെ മിക്ക ഭാഗങ്ങളിലെയും സ്പർശനം സ്ത്രീക്കും പുരുഷനും ഒരുപോലെ അനുഭൂതി ദായകമാണ്.
പലർക്കും ശരീരത്തിന്റെ ചില പ്രത്യേക ഭാഗങ്ങളിലെ സ്പർശനം ശരിയായ ഉത്തേജനത്തിന് ആവശ്യമാണ്.
ചുണ്ടോ വിരലോ നാവോ ഇതിന് വേണ്ടി ഉപയോഗിക്കാം.
സ്പർശിക്കുന്ന രീതിയും പങ്കാളിക്ക് ബുദ്ധിമുട്ടുണ്ടാക്കാൻ പാടില്ല എന്നത് പ്രധാനമാണ്.
ഇവ ഓരോരുത്തർക്കും വ്യത്യസ്തമാകാം.
ഇണയോട് തുറന്നു സംസാരിച്ചു അവരുടെ ഇഷ്ടാനിഷ്ടങ്ങൾ എന്താണെന്ന് മനസിലാക്കുന്നത് ഇതിൽ വളരെ പ്രധാനമാണ്.
സ്ത്രീകളിൽ കൃസരി/ഭഗശിശ്നിക, പുരുഷന്മാരിൽ ലിംഗം തുടങ്ങി നാഡീതന്തുക്കൾ ഏറെയുള്ള ഭാഗങ്ങളിലെ മൃദുവായ പരിലാളനം അത്യാനന്ദം  നൽകുന്നു.
മനസ്സിനിണങ്ങിയ പങ്കാളി, അവർ തമ്മിലുള്ള ആശയവിനിമയം , വ്യക്തി ശുചിത്വം , സുഗന്ധവുമുള്ള അന്തരീക്ഷം, അരണ്ട വെളിച്ചം, സംഗീതം മുതലായവ ഇതിന്റെ മാറ്റു കൂട്ടുന്ന ഘടകങ്ങളാണ്.
നിത്യജീവിതത്തിലെ മാനസിക സമ്മർദ്ദം (Stress) ഒരു പരിധിവരെ ലഘൂകരിക്കാൻ ഇതുകൊണ്ട് സാധിക്കും.
കിടപ്പറയിൽ മാത്രമോ
ആമുഖലീലകൾ കിടപ്പറയിൽ മാത്രം തുടങ്ങേണ്ടുന്ന ഒന്നല്ല.
പങ്കാളികൾ തമ്മിലുള്ള സന്തോഷപൂർണമായ ഇടപെടലുകൾ, ഒന്നിച്ചുള്ള യാത്ര , ഭക്ഷണം , സിനിമ , വിനോദം , ചെറിയ സമ്മാനങ്ങൾ, പങ്കാളിയുടെ ഗുണങ്ങളെ, സൗന്ദര്യത്തെ പുകഴ്ത്തി സംസാരിക്കുക, മധുവിധു ആഘോഷം ,  വിവാഹവാർഷികം, പ്രണയദിനം , പങ്കാളിയുടെ ജന്മദിനം മുതലായവ കഴിവുപോലെ ആഘോഷിക്കൽ എന്നിവയൊക്കെ ഇതിന്റെ ഭാഗമാണ്.
കിടപ്പറയിലേക്ക് പോകുന്നതിന് മുൻപ് കുളിച്ചു വൃത്തിയായി സുഗന്ധദ്രവ്യങ്ങൾ പൂശി ആകർഷകമായ വസ്ത്രങ്ങൾ ധരിക്കുക, താല്പര്യം കെടുത്തുന്നതൊന്നും ഓർക്കാതിരിക്കുക എന്നതൊക്കെ ലൈംഗിക ജീവിതത്തിന്റെ മാറ്റുകൂട്ടും.
ബാഹ്യകേളിയെ ബാധിക്കുന്ന പ്രശ്നങ്ങൾ
ദിവസം മുഴുവനുമുള്ള ഇണയുടെ മോശമായ പെരുമാറ്റവും, ലഹരി ഉപയോഗവും , വായ്നാറ്റവും, ശരീരത്തിന്റെ ദുർഗന്ധവുമെല്ലാം പലപ്പോഴും  ആമുഖലീലകളെ മോശമായി ബാധിക്കാറുണ്ട്.
പ്രത്യേകിച്ച് പരസ്പരം വേദനിപ്പിക്കുന്ന  വാക്കുകൾ പറയുക, ഇണയുടെ കുടുംബാംഗങ്ങളെ അപമാനിക്കുക, താല്പര്യമില്ലാത്ത രതി രീതികൾക്ക് നിർബന്ധിക്കുക, നിർബന്ധിച്ചുള്ള ലൈംഗികബന്ധം, സാഡിസം , വേദനിപ്പിക്കുന്ന രതി തുടങ്ങിയവ മനസിൽ ആഴത്തിൽ മുറിവുകൾ ഉണ്ടാക്കുകയും പിന്നീടെത്ര സ്നേഹപ്രകടനവും ബാഹ്യകേളിയും കാഴ്ചവെച്ചാലും ഇണയ്ക്ക് താല്പര്യം ഉണ്ടായില്ലെന്നും വരാം.
ചില ആളുകൾ ഇണയുടെ ശരീരത്തിൽ വേദനിപ്പിക്കുന്ന രീതിയിൽ കടിക്കുകയും നുള്ളുകയും അടിക്കുകയും മറ്റും ചെയ്യുന്നത് ഇതിന് ഉദാഹരണമാണ്.
പാപബോധം, ശാസ്ത്രീയ ലൈംഗിക പരിജ്ഞാനമില്ലായ്മ, വിഷാദം , ഭയം തുടങ്ങിയ മാനസിക രോഗങ്ങൾ, തൊഴിലിടത്തെ പ്രശ്നങ്ങൾ, സ്വകാര്യതയില്ലായ്മ, പങ്കാളിയുടെ വൃത്തിക്കുറവ് തുടങ്ങിയ അനേകം ഘടകങ്ങൾ ഇതിനെ മോശമായി ബാധിക്കാറുണ്ട്.
നാഡീവ്യവസ്ഥയും മസ്തിഷ്കവും ഈ സുഖാനുഭൂതിയിൽ പങ്ക് വഹിക്കുന്നു.
മനുഷ്യൻ മാത്രമല്ല, സസ്തനികൾ ഉൾപ്പെടെ പല ജീവിവർഗങ്ങളും ബാഹ്യകേളിക്ക് ധാരാളം സമയം ചിലവഴിക്കുന്നതായി കാണാം.
സംഭോഗശേഷലീലകൾ
ശാരീരികമായ ബന്ധത്തിന് ശേഷം പങ്കാളികൾ  പരസ്പരം സ്നേഹം പ്രകടിപ്പിക്കുന്നതിനെ സംഭോഗശേഷരതിലീലകൾ എന്ന് പറയുന്നു.
ബാഹ്യകേളിയുടെ ഒരു പ്രധാന ഭാഗമാണിത്.
ഇണകൾക്കിടയിൽ ഇത് നൽകുന്ന ഗുണങ്ങൾ പലതെന്ന് ഇതു സംബന്ധിച്ച് നടത്തിയ പഠനങ്ങൾ വെളിപ്പെടുത്തുന്നു.
ആഫ്റ്റർ പ്ലേ എന്നത് പൊതുവേ അവഗണിയ്ക്കപ്പെടുന്ന ഒന്നാണ്.
എന്നാൽ ഇതിന് സ്ത്രീയെ സംബന്ധിച്ചിടത്തോളും പുരുഷനേക്കാൾ പ്രധാന്യമുള്ള ഒന്നാണ്.
ശുക്ലസ്‌ഖലനത്തോടെ പുരുഷൻ പിൻവാങ്ങുമെങ്കിലും  സ്ത്രീയ്ക്കത് കൂടുതൽ സമയമെടുക്കും.
ഇതിനുളള പരിഹാരമായി പറയുന്ന ഒന്നാണ് സംഭോഗശേഷലീലകൾ.
കാരണം അടുപ്പിച്ചുള്ള സംഭോഗം പലപ്പോഴും പുരുഷന് ശാരീരികമായ പ്രത്യേകതകളാൽ സാധ്യമാകാതെ വരുന്നു.
പങ്കാളികൾ തമ്മിലുളള ബന്ധം ഊട്ടിയുറപ്പിയ്ക്കുന്ന ഒന്നാണ് സംഭോഗത്തിന് ശേഷമുള്ള ആഫ്റ്റർപ്ലേ എന്നു പറയാം.
ഇത് ഇണകൾ തമ്മിലുള്ള ശാരീരിക അടുപ്പം വര്ധിപ്പിക്കുന്നതോടൊപ്പം മാനസിക അടുപ്പവും വർദ്ധിപ്പിയ്ക്കുന്നു.
ആശയ വിനിമയവും പരസ്പരമുള്ള ലാളനകളുമെല്ലാം പങ്കാളികളെ കൂടുതൽ അടുപ്പിയ്ക്കുന്നു .
ബാഹ്യകേളിയും രതിമൂർച്ഛയും
ആമുഖലീലകളിലൂടെ ശരിയായ ഉത്തേജനമുണ്ടാവുകയും മനസും ശരീരവും ലൈംഗികബന്ധത്തിനു തയ്യാറാവുകയും ചെയ്യുന്നു.
അതോടെ ജനനേന്ദ്രിയ ഭാഗത്തേക്കുള്ള രക്തയോട്ടം  വർധിക്കുന്നു.
അതിന്റെ ഫലമായി പുരുഷലിംഗത്തിന് കൂടുതൽ ദൃഢമായ ഉദ്ധാരണവും സ്നേഹദ്രവം മൂലം വഴുവഴുപ്പും ലഭിക്കുന്നു.
സ്ത്രീകളിൽ മുറുകി ഇരിക്കുന്ന യോനീഭാഗത്തെ പേശികൾ അയഞ്ഞു വരികയും, യോനി വികസിക്കുകയും, ബർത്തോലിൻ ഗ്രന്ഥികൾക്ക് പ്രവർത്തിക്കാൻ ധാരാളം സമയം ലഭിക്കുകയും, വഴുവഴുപ്പ് നൽകുന്ന സ്നേഹദ്രവങ്ങൾ (Lubrication)  ഉൽപ്പാദിപ്പിക്കപ്പെടുകയും, കൃസരി ഉദ്ധരിക്കുകയും ചെയ്യുന്നു.
ഇത് സുഗമവും സുഖകരവും വേദനരഹിതവുമായ ലൈംഗികബന്ധത്തിന് അനിവാര്യമാണ്.
സ്നേഹദ്രവത്തിന്റെ അഭാവത്തിൽ ലൈംഗികബന്ധം അസഹനീയമായ വേദനയുള്ളതോ അസ്വസ്ഥതയുള്ളതോ ആകാൻ സാധ്യതയുണ്ട് ( വേദനാജനകമായ ലൈംഗികബന്ധം ).
വരണ്ട യോനിയിലേക്കുള്ള ലിംഗ പ്രവേശനം ബുദ്ധിമുട്ട് ഏറിയതാണ്.
ഇത് ലൈംഗികവായയവങ്ങളിൽ ചെറിയ മുറിവോ പോറലോ, രക്തസ്രാവമോ ഉണ്ടാകുവാനും ഇടയാക്കാം.
അത് ഭയത്തിനും ലൈംഗിക താല്പര്യക്കുറവിനും പങ്കാളിയോട് വെറുപ്പിനും കാരണമാകാം.
ഇവിടെയാണ് രതിപൂർവ്വലാളനകളുടെ പ്രാധാന്യം.
വേണ്ടത്ര ഉത്തേജനമില്ലാതെ നടത്തുന്ന സംഭോഗം പല സ്ത്രീകൾക്കും പീഡനതുല്യമായി അനുഭവപ്പെടാറുണ്ട്.
ലൂബ്രിക്കേഷന്റെ അഭാവത്തിൽ യോനിയിൽ മുറുക്കം അനുഭവപ്പെടുന്നതും യോനീസങ്കോചം അഥവാ വാജിനിസ്മസ് ഉണ്ടാകുന്നതും അതിനാലാണ്.
സ്ത്രീകളിൽ രതിമൂർച്ഛ സംഭവിക്കുന്നത് പുരുഷന്മാരേക്കാൾ വൈകിയായതിനാലും, ലൈംഗിക ഉണർവ്വ് ഏറെനേരം നീണ്ടു നിൽക്കുന്നതിനാലും ബാഹ്യകേളിയിൽ ഏർപ്പെടുന്നത് സംഭോഗത്തിന്റെ ദൈർഘ്യം വർദ്ധിപ്പിക്കുവാനും, പുരുഷന്മാരിലെ 'സമയക്കുറവ്' ചെറുക്കുവാനും സഹായിക്കുന്നു.
ഇത് പുരുഷബീജങ്ങളുടെ ഗുണമേന്മ വർധിക്കുവാനും ശീഘ്രസ്ഖലനം പരിഹരിക്കാനും ഉപയുക്തമാണെന്ന് ചില പഠനങ്ങൾ തെളിയിക്കുന്നു.
സ്ത്രീകളിൽ പ്രസവശേഷം മുലയൂട്ടുന്ന കാലത്തോ, 45, 50 അല്ലെങ്കിൽ 55 വയസ് പിന്നിട്ടവരിൽ ആർത്തവവിരാമം (Menopause) മൂലമോ ഉണ്ടാകുന്ന (ഈസ്ട്രജൻ, പ്രൊജസ്റ്റിറോൺ, ടെസ്‌റ്റോസ്റ്റിറോൺ തുടങ്ങിയ ഹോർമോണുകളുടെ കുറവ് മൂലം) ഉത്തേജനക്കുറവും യോനീ വരൾച്ച യും ബന്ധപ്പെടുമ്പോഴുള്ള വേദനയും ബുദ്ധിമുട്ടും പരിഹരിക്കാൻ ദീർഘനേരം ഫോർപ്ലേയിൽ ഏർപ്പെടുന്നതും, അതോടൊപ്പം ഇന്ന്‌ ഫാർമസിയിലും ഓൺലൈനിലും മറ്റും ലഭ്യമായ ഏതെങ്കിലും മികച്ച ലൂബ്രിക്കന്റ് ജെല്ലി ഉപയോഗിക്കുന്നതും സഹായിക്കും (ഉദാ: കേവൈ ജെല്ലി, ഡ്യുറക്സ്, മൂഡ്സ് തുടങ്ങിയവ).
അതിനാൽ മധ്യവയസ്‌ക്കർക്ക് ഏറ്റവും ആവശ്യമായ ഒന്നാണ് ബാഹ്യകേളി.
സ്ത്രീ ലൈംഗികതയുമായി ബന്ധപ്പെട്ട ഒരു പ്രധാന ഘട്ടമാണ് ആർത്തവവിരാമവും, അതിന് ശേഷമുള്ള കാലവും.
ഈസ്ട്രജൻ അടങ്ങിയ ഗുണമേന്മയുള്ള ലൂബ്രിക്കന്റ് ജെല്ലി ഈ പ്രായത്തിൽ ഏറെ ഗുണകരമാണ്.
മധ്യവയസിൽ ഒരു രണ്ടാം മധുവിധുവിന്റെ പ്രാധാന്യം ഇതിൽ നിന്നും മനസിലാക്കാം.
ലിംഗ ഉദ്ധാരണക്കുറവ് അകറ്റാൻ
പുരുഷന്മാരുടെ ലൈംഗിക സംതൃപ്തിക്കും ബാഹ്യകേളി വളരെ പ്രധാനമാണ്.
ധാരാളം പുരുഷന്മാരും ഫോർപ്ലേ ആഗ്രഹിക്കാറുണ്ട്.
പുരുഷന്റെ ശരീരത്തിലെ ശിരസ്സ് മുതൽ കാൽപാദം വരെയുള്ള ഭാഗങ്ങൾ ഇതിന് അനുയോജ്യമാണ്.
അത് പുരുഷന്മാരിലെ മാനസിക സമ്മർദം കുറയ്ക്കാനും, ഉത്തേജനം മെച്ചപ്പെടുത്താനും തന്മൂലം ഉണ്ടാകുന്ന ചെറിയ തോതിലുള്ള ലിംഗ ഉദ്ധാരണക്കുറവ് അകറ്റാനും സഹായിക്കും, പ്രത്യേകിച്ച് മാനസിക സമ്മർദ്ദം മൂലമുള്ള ഉദ്ധാരണ പ്രശ്നങ്ങൾക്ക് ഇത് ഒരു പരിധിവരെ പ്രയോജനം ചെയ്തേക്കാം.
പ്രായമായ പുരുഷന്മാർക്ക് ഉദ്ധാരണത്തിന് കൂടുതൽ സമയം ലിംഗത്തിൽ നേരിട്ടുള്ള സ്പർശനം വേണ്ടി വന്നേക്കാം.
ബാഹ്യകേളിയുടെ  പ്രാധാന്യം
ആമുഖലീലകൾ അഥവാ ഫോർപ്ലേ, ആഫ്റ്റർപ്ലേ എന്നിവയുടെ പ്രാധാന്യം  അറിയാത്ത ധാരാളം ആളുകൾ നമ്മുടെ സമൂഹത്തിലുണ്ട്.
അത് പലരുടെയും ജീവിതത്തെ മോശമായി ബാധിക്കാറുണ്ട്.
ചിലർക്ക് വളരെക്കുറച്ചു സമയം മാത്രം മതിയെങ്കിൽ മറ്റു ചിലർക്ക് കുറച്ചധികം സമയം ബാഹ്യകേളി ഉണ്ടായെങ്കിലേ ലൈംഗിക ഉത്തേജനം ഉണ്ടാകുകയുള്ളൂ.
സംഭോഗപൂർവലീലകൾക്ക് വേണ്ടി സമയം ചിലവഴിക്കുന്നത് ലൈംഗികബന്ധത്തിന്റെ ആസ്വാദ്യത മെച്ചപ്പെടുത്തും എന്ന് പഠനങ്ങൾ പറയുന്നുണ്ട്.
പങ്കാളികൾ ഇഷ്ടപെടുന്ന ഏതൊരു രീതിയും ഇതിന് വേണ്ടി ഉപയോഗപ്പെടുത്താം.
അതവർ പരസ്പരം തുറന്നു സംസാരിച്ചു തീരുമാനിക്കേണ്ട കാര്യമാണ്.
സ്ത്രീകളിൽ കൃസരിയിൽ നടത്തുന്ന പരിലാളനം കൊണ്ട് മാത്രം രതിമൂർച്ഛ ഉണ്ടാകാറുണ്ട്.
എല്ലാവരും പൂർവകേളികൾ ഇഷ്ടപ്പെടുന്നവരാണെങ്കിലും പൊതുവേ സ്ത്രീകൾ കൂടുതലായി  ഇതാസ്വദിക്കുന്നവരാണെന്ന് പഠനങ്ങൾ പറയുന്നു .
പുരുഷന്മാരും രതിപൂർവലീലകൾ ആസ്വദിക്കാറുണ്ട്.
ഉദ്ധാരണക്കുറവ് ഒരു പരിധിവരെ പരിഹരിക്കുക മാത്രമല്ല പെട്ടന്ന് ഉണർവിലേക്കെത്തുന്ന പുരുഷന്റെ വേഗത അല്പമൊന്ന് കുറച്ചു പങ്കാളിയുമായി സമരസപ്പെടാൻ ഇത് ഉപകരിക്കും.
അതുവഴി രണ്ടുപേരുടെയും രതിമൂർച്ഛ ഏതാണ്ട് ഒരേ സമയത്ത് ക്രമീകരിക്കാനും സാധിക്കും.
ഇതിന് പങ്കാളികൾ തമ്മിൽ കൃത്യമായ ആശയവിനിമയം ആവശ്യമാണ്.
സ്ത്രീകളെ സംബന്ധിച്ചിടത്തോളം ആഫ്റ്റർ പ്ലേ ഏറെ പ്രധാനമെന്നു പറയാം.
പങ്കാളിയിൽ നിന്നും ലാളന കൂടുതൽ ആഗ്രഹിയ്ക്കുന്ന  മാനസികാവസ്ഥ കൊണ്ടാണിത്.
ലൈംഗികത അവൾക്ക് മാനസികവുമായ ഘടകമാണ്.
എന്നാൽ ഇത്തരമൊരു ബന്ധത്തിനു ശേഷം പുരുഷൻ പെട്ടന്ന് തിരിഞ്ഞു കിടന്നുറങ്ങുന്നത് പല സ്ത്രീകൾക്കും തങ്ങൾ അവഗണിയ്ക്കപ്പെടുന്നുവെന്നും തങ്ങളെ വെറും ഉപകരണമാക്കുന്നുവെന്ന തോന്നലുമുണ്ടാക്കുന്നതായി പഠനങ്ങൾ വെളിപ്പെടുത്തുന്നു.
ഇത് സ്ത്രീകളിൽ ഇത്തരം ബന്ധത്തോട് തന്നെ താൽപര്യക്കുറവും ലൈംഗിക താൽപര്യക്കുറവുമെല്ലാമുണ്ടാക്കും.
ഇതിന് പരിഹാരമാണ് ആഫ്റ്റർ പ്ലേ എന്നത്.